CELEX: 62015TN0532
Language: et
Date: 2015-09-11 00:00:00
Title: Kohtuasi T-532/15 P: 11. septembril 2015 esitatud apellatsioonkaebus Avaliku Teenistuse Kohtu 30. juuni 2015. aasta otsuse peale kohtuasjas F-64/13, Z versus Euroopa Kohus

18.1.2016   
            
            
               ET
            
            
               Euroopa Liidu Teataja
            
            
               C 16/39
            
         11. septembril 2015 esitatud apellatsioonkaebus Avaliku Teenistuse Kohtu 30. juuni 2015. aasta otsuse peale kohtuasjas F-64/13, Z versus Euroopa Kohus
   (Kohtuasi T-532/15 P)
   (2016/C 016/49)
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Z (Luxembourg, Luksemburg) (esindaja: advokaat F. Rollinger)
   
      Teine menetluspool: Euroopa Liidu Kohus
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tunnistada apellatsioonkaebus vastuvõetavaks ja põhjendatuks;
            
         
               —
            
            
               sellest tulenevalt tühistada Euroopa Liidu Avaliku Teenistuse Kohtu (teine koda) 30. juuni 2015. aasta otsus kohtuasjas F-64/13: Z vs. Euroopa Liidu Kohus;
            
         
               —
            
            
               langetada otsus vastavalt hagimenetluse algatusdokumendile kohtuasjas F-64/13;
            
         
               —
            
            
               mõista vastaspoolelt välja kohtukulud käesolevas kohtuastmes;
            
         
               —
            
            
               jätta apellatsioonkaebuse esitajale kõikide teiste nõuete esitamise, kaitseõiguste teostamise, väidete esitamise ning tegevuste teostamise õigus.
            
         
      Väited ja peamised argumendid
   
   Apellatsioonkaebuse põhjenduseks esitab apellant kuus väidet.
   
               1.
            
            
               Esimene väide, et rikuti elementaarseid kaitseõigusi.
            
         
               2.
            
            
               Teine väide, et rikuti õigusnormi, kuna väide seoses kaebuste lahendamise komitee pädevuse puudumisega ja Euroopa Kohtu 4. mai 2004. aasta otsuse (1) artikli 4 õigusvastasusega jäeti rahuldamata, rikkudes ilmselgelt seaduslikkuse põhimõtet, grammatilist tõlgendamist ja Euroopa Liidu õigusnormide hierarhiat.
            
         
               3.
            
            
               Kolmas väide, et rikuti õigust tõhusale õiguskaitsevahendile, täpsemalt osas, mis puudutab Avaliku Teenistuse Kohtu piiratud kontrolli hindamisaruannete sisu üle.
            
         
               4.
            
            
               Neljas väide, et rikuti õigusnormi, kuna vaidlustatud kohtuotsuses ei võtnud Avaliku Teenistuse Kohus seisukohta selles osas, mis puudutab menetlustoimingute tegemise ja menetlust korraldavate meetmete taotlust.
            
         
               5.
            
            
               Viies väide, et põhjendamatult jäeti kontrollimata hageja esitatud kriitika põhjendatus ja arvesse võtmata hindamiskomitee arvamus.
            
         
               6.
            
            
               Kuues väide, et rikuti õigusnormi, kuna vaidlustatud kohtuotsuses märkis Avaliku Teenistuse Kohus, et hageja oli kohustatud esitama taotluse Euroopa Liidu personalieeskirjade artikli 90 lõike 1 alusel, et saada hüvitist hindamisaruande hilinenud koostamise eest.
            
         
      (1)  Euroopa Liidu Kohtu 4. mai 2004. aasta otsus, mis reguleerib Euroopa Liidu ametnike personalieeskirjade kohaselt ametisse nimetava asutuse volituste kasutamist ja lepinguid sõlmima volitatud isikule muude teenistujate teenistustingimusi.